Document ID: 31993R1669

ΚΑΝΟΝΙΣΜΟΣ (ΕΟΚ) αριθ. 1669/93 ΤΗΣ ΕΠΙΤΡΟΠΗΣ της 29ης Ιουνίου 1993 για παρέκκλιση από τον κανονισμό (ΕΟΚ) αριθ. 3444/90 όσον αφορά τις προθεσμίες των εργασιών αποθεματοποίησης στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 5 παράγραφος 4 και το άρθρο 7 παράγραφος 2,
Εκτιμώντας:
ότι στο άρθρο 4 παράγραφος 1 του κανονισμού (ΕΟΚ) αριθ. 3444/90 της Επιτροπής της 27ης Νοεμβρίου 1990 περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση χοιρείου κρέατος (3), προβλέπεται ότι, οι εργασίες αποθεματοποίησης πρέπει να συμπληρωθούν το αργότερο την εικοστή όγδοη ημέρα μετά την ημερομηνία συνάψεως της συμβάσεως-
ότι πολλοί επιχειρηματίες στη Δανία δεν μπόρεσαν να τηρήσουν για ορισμένες συμβάσεις ενισχύσεως στην ιδιωτική αποθεματοποίηση, που υποβλήθηκαν στο πλαίσιο του κανονισμού (ΕΟΚ) αριθ. 650/93 της Επιτροπής (4), την προθεσμία των 28 ημερών λόγω απεργίας στα δανικά σφαγεία- ότι δικαιολογείται, συνεπώς, να καθοριστεί νέα ημερομηνία για τη συμπλήρωση της αποθεματοποίησης, ώστε να αποφευχθεί η απώλεια της εγγυήσεως που κατατέθηκε από τον επιχειρηματία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά περέκκλιση από το άρθρο 4 παράγραφος 1 του κανονισμού (ΕΟΚ) αριθ. 3444/90, οι εργασίες αποθεματοποίησης των προϊόντων για τα οποία έχουν συναφθεί συμβάσεις ενισχύσεως στην ιδιωτική αποθεματοποίηση στη Δανία, μεταξύ 5 και 23 Απριλίου 1993, πρέπει να συμπληρωθούν το αργότερο στις 9 Ιουλίου 1993.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1993.

Labels: 3
18
17
6